Moo Pee Tue Bumi Kɛ Ha Yehowa To Hyɛli Ɔmɛ | Kase\nKANE NGƐ Afrikaans Albanian Amharic Arabic Argentina Mumuihi A Gbi Armenian Aymara Azerbaijani Azerbaijani (Cyrillic) Brazil Mumuihi A Gbi Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumuihi A Gbi Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Mumuihi A Gbi Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumuihi A Gbi Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Nyɛɛ bu nyɛ hɛ mi nyɛɛli ɔmɛ tue, nɛ nyɛɛ ba nyɛ he si ha mɛ. Mɛ lɛ a hyɛɔ nyɛ nɔ daa, nɛ a maa bu akɔtaa ha Mawu.”—HEB. 13:17.\nMɛni blɔ nɔ asafo mi nikɔtɔmahi guu kɛ hyɛɔ Mawu to ɔmɛ a nɔ?\nMɛni heje nɛ e sa kaa to ɔmɛ nɛ a bu to hyɛli nɛ a ngɛ Yehowa kɛ Yesu a sisi ɔ tue ɔ?\nMɛni heje nɛ e sɛ nɛ wa de ke asafo mi nikɔtɔma amɛ yi mluku lɔɔ he ɔ, wa be Ngmami ɔ mi ga womihi nɛ a kɛ haa wɔ ɔ tue bue ɔ?\n1, 2. Mɛni heje Yehowa ngɔ e he kɛ to to hyɛlɔ he ɔ?\nYEHOWA ngɔ e he kɛ to to hyɛlɔ he. (Eze. 34:11-14) Enɛ ɔ yeɔ bua wɔ nɛ wa leɔ bɔnɛ Yehowa ngɛ ha. To hyɛlɔ nɛ ngɛ suɔmi ɔ le kaa e sa kaa e hyɛ e to ɔmɛ a nɔ saminya. E kpakaa e to ɔmɛ kɛ yaa he nɛ nyu kɛ nga mumu ngɛ (La 23:1, 2); e buɔ a he nyɔ kɛ pia (Luka 2:8); e poɔ a he piɛ kɛ jeɔ lohwe awi yeli a he (1 Sam. 17:34, 35); e woɔ to tsɔwi ɔmɛ ngɛ e kɔni bɔkɔ mi (Yes. 40:11); e hlaa tohi nɛ laa a, nɛ e hyɛɔ ní nɛmɛ nɛ pla a.—Eze. 34:16.\n2 Mawu webi nɛ a hi si blema a a ti nihi fuu ji to hyɛli kɛ ngmɔ huli. Enɛ ɔ he ɔ, a le nɔ́ heje nɛ Yehowa ngɔ e he kɛ to to hyɛlɔ he ɔ. A le kaa loko tohi maa wa nɛ a ma plɔke ɔ, e he hia nɛ a hyɛ a nɔ saminya. Jã nɔuu kɛ̃ nɛ adesahi hu hia blɔ tsɔɔmi kɛ je Yehowa ngɔ. (Mar. 6:34) Ke nihi ná we blɔ tsɔɔmi kɛ ji Mawu ngɔ ɔ, a naa nɔ́. A li slɔɔto nɛ ngɛ kpakpa kɛ yayami a kpɛti. A ngɛ “kaa tohi nɛ a be hyɛlɔ.” (1 Ma. 22:17) Se Yehowa jeɔ suɔmi mi nɛ e haa e webi níhi nɛ hia mɛ.\n3 Wɔ hu wa le nɔ́ heje nɛ Yehowa ngɛ kaa to hyɛlɔ ɔ. Mwɔnɛ ɔ hu ɔ, Yehowa haa e webi a hiami níhi. Nyɛ ha nɛ wa susu blɔ nɔ nɛ e guu kɛ kudɔɔ e to ɔmɛ nɛ e hyɛɔ a nɔ ha a he nɛ waa hyɛ. Jehanɛ se hu ɔ, wa ma susu bɔnɛ e sa kaa to ɔmɛ nɛ a pee a ní ha konɛ a ná blɔ tsɔɔmi nɛ Yehowa kɛ haa mɛ, kɛ a nɔ nɛ e hyɛɔ he se ɔ he.\nTO HYƐLƆ KPAKPA A NGƆƆ NÍTSUMI KƐ WOƆ NIHI A DƐ\n4. Mɛni Yesu pee kɛ ha Yehowa to ɔ mɛ?\n4 Yehowa hla Yesu kaa Kristofoli asafo ɔ Yi. (Efe. 1:22, 23) Akɛnɛ Yesu ji “to hyɛlɔ kpakpa a” heje ɔ, e peeɔ e ní kaa e Tsɛ ɔ. Yesu ‘gbo ngɛ to ɔmɛ a he’ po. (Yoh. 10:11, 15) Hyɛ bɔnɛ Kristo kpɔmi afɔle sami ɔ ha nɛ adesahi ná jɔɔmi ha! (Mat. 20:28) Yehowa yi mi tomi ji kaa nɔ tsuaa nɔ nɛ ma ná hemi kɛ yemi ngɛ Yesu mi ɔ “e hɛ mi ko kpata, se mohu e ná neneene wami.”—Yoh. 3:16.\n5, 6. (a) Mɛnɔmɛ Yesu hla konɛ a hyɛ e to ɔmɛ a nɔ, nɛ kɛ e sa kaa to ɔmɛ nɛ a pee a ní ha kɛɛ konɛ a ná he se? (b) Mɛni ji yi mi tomi titli heje nɛ e sa kaa wa je bumi kpo kɛ ha asafo mi nikɔtɔma amɛ ɔ?\n5 Mɛni to ɔmɛ peeɔ kɛ tsɔɔ kaa Yesu Kristo ji To Hyɛlɔ Kpakpa? Yesu de ke: “Ye to ɔmɛ buɔ mi tue; i le mɛ, nɛ a nyɛɛɔ ye se.” (Yoh. 10:27) To ɔmɛ buɔ To Hyɛlɔ Kpakpa a tue nɛ a kɛ e blɔ tsɔɔmi tsuɔ ní be tsuaa be. To ɔmɛ buɔ to hyɛli nɛ a ngɛ Yesu sisi ɔ hu tue. Yesu tsɔɔ kaa e sa nɛ e bɔfo ɔmɛ kɛ e kaseli ɔmɛ nɛ a hyɛ e se nyɛɛli ɔmɛ a nɔ. E sa kaa a “tsɔɔ” to bi ɔmɛ ní nɛ a ‘lɛ’ mɛ. (Mat. 28:20; kane Yohane 21:15-17.) Benɛ Kristo kaseli ɔmɛ ya nɔ a fiɛɛ sane kpakpa a, nihi fuu ba piɛɛ a he. Enɛ ɔ he ɔ, Yesu hla to hyɛli nɛ a nane pi si konɛ a hyɛ to ɔmɛ a nɔ.—Efe. 4:11, 12.\n6 Pee se ɔ, Paulo ngma ya ha asafo mi nikɔtɔmahi nɛ a ngɛ Efeso asafo ɔ mi ɔ ke: ‘Asafo ɔ tsuo nɛ mumi klɔuklɔu ɔ tu ngɔ wo nyɛ dɛ mi ɔ, nyɛɛ hyɛ nɔ saminya.’ (Níts. 20:28) Mwɔnɛ ɔ hu ɔ, a kɛ mumi klɔuklɔu ɔ nɛ hlaa asafo mi nikɔtɔmahi. Mɛni heje nɛ wa ma nyɛ ma de jã a. Ejakaa a daa níhi nɛ Baiblo ɔ tsɔɔ kaa nɔ ko nɛ e su he loko e sɔmɔ kaa asafo mi nɔkɔtɔma a nɔ kɛ hlaa mɛ, nɛ Mawu mumi ɔ lɛ ha nɛ nihi ngma Baiblo ɔ nɛ. Enɛ ɔ he ɔ, ke wa buɔ asafo mi nikɔtɔma amɛ tue ɔ, lɔɔ tsɔɔ kaa wa ngɛ bumi kpo jee kɛ ngɛ Yehowa kɛ Yesu, nɛ a ji To Hyɛli kpanaa enyɔ ɔmɛ tsuo tsɔɔe. (Luka 10:16) Enɛ ɔ ji yi mi tomi titli heje nɛ a jeɔ bumi kpo kɛ tsɔɔ asafo mi nikɔtɔma amɛ ɔ nɛ. Se yi mi tomi kpa komɛ hu ngɛ nɛ lɔɔ heje ɔ, e sa kaa waa kɛ asafo mi nikɔtɔma amɛ a blɔ tsɔɔmihi nɛ tsu ní.\n7. Mɛni blɔ nɔ asafo mi nikɔtɔma amɛ yeɔ bua mo konɛ huɛ bɔmi nɛ ngɛ o kɛ Yehowa nyɛ kpɛti ɔ nɛ ko puɛ?\n7 Asafo mi nikɔtɔma amɛ daa Baiblo ɔ nɔ kɛ woɔ a nyɛmimɛ nyumuhi kɛ yihi he wami nɛ a kudɔɔ mɛ. A tsɔɔ we nyɛmimɛ ɔmɛ bɔnɛ e sa kaa a pee a ní ha. (2 Kor. 1:24) Mohu ɔ, asafo mi nikɔtɔma amɛ yeɔ bua nyɛmimɛ ɔmɛ konɛ mɛ nitsɛmɛ a da Baiblo sisi tomi mlaahi a nɔ kɛ mwɔ a yi mi kpɔ. Enɛ ɔ nɛ a peeɔ ɔ yeɔ bua nɛ kake peemi kɛ tue mi jɔmi hii asafo ɔ mi. (1 Kor. 14:33, 40) Asafo mi nikɔtɔma amɛ ‘hyɛɛ wa nɔ’ kɛ sisi numi kaa a yeɔ bua nɔ tsuaa nɔ nɛ ngɛ asafo ɔ mi ɔ konɛ huɛ bɔmi kpakpa nɛ hi e kɛ Yehowa a kpɛti. Enɛ ɔ he ɔ, ke a na kaa nyɛmi ko yaa “tɔ̃” tɔmi ko, aloo e “tɔ̃” momo ɔ, a kɛ yemi kɛ buami haa lɛ mla. (Gal. 6:1, 2; Yuda 22) E sa nɛ waa ‘bu wa hɛ mi nyɛɛli ɔmɛ tue’ ngɛ yi mi tomi kpakpahi fuu a heje.—Kane Hebribi 13:17.\n8. Mɛni blɔ nɔ asafo mi nikɔtɔma amɛ guɔ kɛ buɔ Mawu to kuu ɔ he?\n8 Bɔfo Paulo nɛ lɛ nitsɛ hu e ji to hyɛlɔ nɛ e susuɔ nyɛmimɛ ɔmɛ a he ɔ ngma ya ha nyɛmimɛ nɛ a hi Kolose ɔ ke: “Nyɛɛ hyɛ nɛ hi nɛ nɔ ko kó ngɔ je mi nile, loo yaka sisimi kɛ ye nyɛ nyɔguɛ. Blema tsɔɔmihi, kɛ mumihi nɛ yeɔ je ɔ nɔ ɔ, a ngɔ ní nɛ ɔmɛ je, se pi Kristo ngɔ.” (Kol. 2:8) Kɔkɔ bɔmi nɛ ɔ ha nɛ wa na yi mi tomi kpakpa ko hu heje nɛ e he hia kaa waa bu Ngmami ɔ mi ga womi nɛ asafo nikɔtɔma amɛ kɛ haa wɔ ɔ tue ɔ. A buɔ to kuu ɔ he ngɛ nihi nɛ a ma nyɛ ma puɛ a hemi kɛ yemi ɔ a he. Bɔfo Petro bɔ Kristofoli kɔkɔ kaa “lakpa gbali” kɛ “lakpa tsɔɔli” maa bɔ mɔde kaa a maa ‘sisi nihi nɛ a gbɔjɔ’ ɔ konɛ a pee yayami. (2 Pet. 2:1, 14) Mwɔnɛ ɔ hu ɔ, ke e he hia kaa asafo mi nikɔtɔmahi nɛ a bɔ nyɛmimɛ kɔkɔ ngɛ lakpa gbali kɛ lakpa tsɔɔli a he ɔ, e sa nɛ a pee jã. Akɛnɛ a ji Kristofoli nɛ a nane pi si ngɛ Mawu jami mi heje ɔ, a ngɛ níhi a si kpami babauu. Jehanɛ se hu ɔ, a tsɔɔ kaa a nu Ngmami ɔ sisi nɛ a le ní tsɔɔmi saminya loko a hla mɛ kaa asafo mi nikɔtɔmahi ɔ nɛ. (1 Tim. 3:2; Tito 1:9) Akɛnɛ a nane pi si ngɛ Mawu jami mi, nɛ a ngɛ tsui si tomi, nɛ a ngɛ Baiblo mi nile heje ɔ, a nyɛɔ nɛ a kɛ blɔ tsɔɔmi kpakpa haa to kuu ɔ.\nKaa bɔnɛ to hyɛlɔ poɔ e tohi a he piɛ ɔ, jã kɛ̃ nɛ asafo mi nikɔtɔma amɛ hu poɔ Mawu to ɔmɛ a he piɛ (Hyɛ kuku 8)\nTO HYƐLƆ KPAKPA A LƐƆ E TO ƆMƐ NƐ E POƆ A HE PIƐ\n9. Mwɔnɛ ɔ, mɛni blɔ nɔ Yesu guu kɛ tsɔɔ Kristofoli asafo ɔ ní nɛ e kudɔɔ asafo ɔ?\n9 Yehowa guɔ asafo ɔ nɔ kɛ tsɔɔ wa nyɛmimɛ tsuo ngɛ je kɛ wɛ ɔ ní nɛ e kudɔɔ mɛ. Wa náa Ngmami ɔ mi ga womihi babauu ngɛ wa womi ɔmɛ a mi. Jehanɛ se hu ɔ, be komɛ ngɛ nɛ asafo ɔ ngɔɔ blɔ tsɔɔmi kɛ haa asafo mi nikɔtɔma amɛ tɛ̃ɛ. Asafo ɔ peeɔ enɛ ɔ kɛ guɔ sɛ womihi nɛ e ngmaa ya haa asafo mi nikɔtɔma amɛ aloo blɔ tsɔɔmihi nɛ a kɛ haa kpokpa nɔ hyɛli nɛ a kɛ ya haa mɛ ɔ nɔ. Enɛ ɔmɛ ji blɔhi a nɔ nɛ to ɔmɛ guɔ kɛ náa blɔ tsɔɔmihi nɛ a mi tɛ.\n10. Mɛni ji to hyɛlɔ nɛ susuɔ e tohi a he ɔ e blɔ nya nítsumi ke to ɔ eko laa ngɛ to kuu ɔ kpɛti?\n10 E ji to hyɛli nɛ a susuɔ nyɛmimɛ ɔmɛ a he ɔ a blɔ nya nítsumi kaa a maa lɛ to ɔmɛ nɛ a po a he piɛ. Nihi nɛ a hemi kɛ yemi ɔ mi gbɔjɔ, aloo nihi nɛ a tɔ̃ tɔmihi nɛ hɛdɔ ngɛ he ɔ titli ji nihi nɛ asafo mi nikɔtɔmahi susuɔ a he. (Kane Yakobo 5:14, 15.) Eko ɔ, nimli nɛ ɔmɛ a ti ni komɛ kɛ to kuu ɔ bɔɛ hu nɛ a kpa Yehowa sɔmɔmi. Ke e ba jã a, mɛni to hyɛlɔ nɛ e susuɔ e tohi a he ɔ maa pee kɛ ye bua mɛ? E maa bɔ mɔde wawɛɛ nɛ e ma hla nimli nɛ ɔmɛ a se blɔ nɛ e maa wo mɛ he wami konɛ a kpale kɛ ba to tsu ɔ nɛ ji asafo ɔ mi. Yesu de ke: “Nyɛ Tsɛ nɛ ngɛ hiɔwe ɔ sume kaa bimɛ tsɔwi nɛ ɔmɛ a kpɛti nɔ kake nɛ laa.”—Mat. 18:12-14.\nKƐ E SA KAA WAA BU NIKƆTƆMA AMƐ A FÃ TƆMIHI HA KƐƐ?\n11. Mɛni heje nɛ eko ɔ, e he maa wa ha ni komɛ kaa a maa bu asafo mi nikɔtɔma amɛ tue ɔ?\n11 Yehowa kɛ Yesu tsuo ji To Hyɛli nɛ a ye mluku. Se to hyɛli nɛ a ngɛ a sisi nɛ a ha nɛ a ngɛ asafo ɔmɛ a nɔ hyɛe ha mɛ ɔ lɛɛ a yi mluku. Eko ɔ, enɛ ɔ ma ha nɛ e he maa wa ha ni komɛ kaa a maa bu asafo mi nikɔtɔma amɛ tue. Eko ɔ, jamɛatsɛmɛ ɔmɛ ma susu kaa: ‘Tse asafo mi nikɔtɔma amɛ ji adesahi nɛ a yi mluku kaa wɔ nɔuu. Mɛni heje nɛ e sa nɛ waa bu mɛ tue mɔ?’ E ji anɔkuale kaa asafo mi nikɔtɔma amɛ yi mluku mohu lɛɛ, se e sɛ nɛ waa kɛ wa juɛmi nɛ ma mluku nɛ a yi ɔ kɛ a gbɔjɔmihi a nɔ.\n12, 13. (a) Mɛni tɔmi komɛ lɛ Yehowa sɔmɔli nɛ a nyɛɛ e webi a hɛ mi blema a tɔ̃? (b) Mɛni heje nɛ a ngma jamɛatsɛmɛ ɔmɛ a tɔmi ɔmɛ kɛ wo Baiblo ɔ mi ɔ?\n12 Ngmami ɔ tu nihi nɛ Yehowa ha nɛ a nyɛɛ e webi a hɛ mi blema a a gbɔjɔmihi a he munyu. Kaa nɔ hyɛmi nɔ́ ɔ, a pɔ David nu kaa Israel ma a nɔ matsɛ. Se e puɛ gba nɛ e gbe nɔmlɔ. (2 Sam. 12:7-9) Mo susu bɔfo Petro hu he nɛ o hyɛ. E ngɛ mi kaa a kɛ blɔ nya nítsumi ngua wo e dɛ ngɛ Kristofoli asafo ɔ mi ngɛ kaseli ɔmɛ a be ɔ mi mohu lɛɛ, se e tɔ̃ tɔmihi nɛ hɛdɔ ngɛ a he. (Mat. 16:18, 19; Yoh. 13:38; 18:27; Gal. 2:11-14) Kɛ je Adam kɛ Hawa a be ɔ mi hluu kɛ ba si mwɔnɛ ɔ, Yesu pɛ ji nɔ nɛ hi si hyɛ nɛ e ye mluku.\n13 Mɛni heje Yehowa ha nɛ nihi nɛ a ngma Baiblo ɔ ngma e sɔmɔli nɛ e kɛ blɔ nya nítsumihi wo a dɛ ɔ a gbɔjɔmihi a he munyu ngɛ Baiblo ɔ mi ɔ? E pee jã ngɛ yi mi tomihi fuu a heje. Kake ji kaa e suɔ nɛ waa le kaa e ma nyɛ ma ha nɛ adesahi nɛ a yi mluku nɛ a nyɛɛ e webi a hɛ mi. Ngɛ anɔkuale mi ɔ, e peeɔ jã daa. Enɛ ɔ he ɔ, e sɛ nɛ wa de ke asafo mi nikɔtɔmahi nɛ a ngɛ mwɔnɛ ɔ yi mluku, lɔɔ he ɔ, waa maa tu munyu kɛ si mɛ loo wa be mɛ bue. Yehowa suɔ nɛ wa je bumi kpo kɛ ha mɛ nɛ waa bu mɛ tue.—Kane 2 Mose 16:2, 8.\n14, 15. Mɛni wa ma nyɛ maa kase ngɛ blɔ nɔ nɛ Yehowa gu nɛ e kɛ e webi nɛ a hi si blema a tu munyu ɔ mi?\n14 Mwɔnɛ ɔ, e he hia kaa wa maa pee tue bumi kɛ ha nihi nɛ a ngɛ wa hɛ mi nyɛɛe ɔ. Benɛ Yehowa webi nɛ a hi si blema a a yi fi ɔ, mo susu blɔ nɔ nɛ Yehowa gu nɛ e kɛ blɔ tsɔɔmi ha mɛ ɔ he nɛ o hyɛ. Benɛ Israelbi ɔmɛ je Egipt ɔ, Mawu gu Mose kɛ Aaron nɔ kɛ tsɔɔ mɛ nɔ́ nɛ e sa kaa a pee. Israelbi ɔmɛ bu blɔ tsɔɔmi nɛ a kɛ ha mɛ ɔ tue loko a ná yi baami ngɛ haomi nyɔngma nɛ ba Egiptbi ɔmɛ a nɔ ɔ mi. A de mɛ kaa a gbe to nɛ a ngɔ e muɔ eko kɛ kpa a sinya tso ɔmɛ a he. Anɛ Mawu ha mɛ blɔ tsɔɔmi nɛ ɔ tɛ̃ɛ lo? Ohoo, e kɛ blɔ tsɔɔmi nɛ ɔ ha Mose, nɛ Mose hu kɛ ha ma nimeli ɔmɛ konɛ mɛ hu a de ma mi bimɛ ɔmɛ. (2 Mose 12:1-7, 21-23, 29) Yehowa gu Mose kɛ ma nimeli ɔmɛ a nɔ kɛ tsɔɔ e webi ɔmɛ nɔ́ nɛ e sa kaa a pee. Mwɔnɛ ɔ, jã nɔuu nɛ Yehowa guɔ asafo mi nikɔtɔmahi a nɔ kɛ tsɔɔ asafo ɔ ní.\n15 Eko ɔ, o ma kai kaa ngɛ Baiblo ɔ mi ɔ, behi fuu ɔ, Yehowa guu adesahi loo bɔfohi a nɔ nɛ e kɛ blɔ tsɔɔmi haa e webi. Blɔ tsɔɔmi nɛ ɔmɛ he Yehowa webi a yi wami. Tsɔli nɛ ɔmɛ tuɔ munyu ngɛ Yehowa biɛ mi, nɛ a tsɔɔ e webi níhi nɛ e he hia kaa a pee konɛ a he a yi wami. Anɛ e sɛ nɛ waa hyɛ blɔ kaa Yehowa maa pee nɔ́ ko kaa jã ngɛ Harmagedon lo? Ngɛ anɔkuale mi ɔ, e sa nɛ asafo mi nikɔtɔmahi nɛ a da Yehowa aloo Yehowa asafo ɔ nane mi mwɔnɛ ɔ, nɛ a hyɛ nɛ hi nɛ a kɛ he blɔ nɛ ɔ nɛ ko tsu ní ngɛ blɔ nɛ dɛ nɔ.\n“TO KUU KAKE, KƐ HYƐLƆ KAKE”\n16. Mɛni “gbi” tue e sa kaa waa bu?\n16 Yehowa webi ngɛ kaa “to kuu kake” nɛ ngɛ “hyɛlɔ kake” nɛ ji Yesu Kristo ɔ sisi. (Yoh. 10:16) Yesu tsɔɔ kaa e kɛ e kaseli ɔmɛ maa hi si “daa kɛ yaa su je mi nyagbe.” (Mat. 28:20) Akɛnɛ Yesu ngɛ Matsɛ yee ngɛ hiɔwe heje ɔ, e ngɛ níhi tsuo nɛ maa ba loko a ma kpata Satan je ɔ hɛ mi kudɔe. Ja wa bu ‘gbi nɛ ngɛ pɛe ngɛ wa se’ ɔ tue loko kake peemi maa hi wa kpɛti nɛ wa maa hi si slɔkee ngɛ Mawu asafo ɔ mi. “Gbi” nɛ ɔ eko ji níhi nɛ Yehowa tsɔɔ wɔ ngɛ Baiblo ɔ mi, kɛ níhi nɛ e kɛ Yesu a deɔ wɔ kɛ guɔ to hyɛli nɛ a hla a nɔ ɔ.—Kane Yesaya 30:21; Kpojemi 3:22.\nAsafo mi nikɔtɔmahi poɔ fɔlɔ kake wekuhi a he piɛ ngɛ huɛ yaya bɔmi he (Hyɛ kuku 17, 18)\n17, 18. (a) Mɛni Satan ngɛ hlae nɛ e pee wɔ, nɛ mɛni nɔ mi mami wa ngɛ? (b) Mɛni he wa ma susu ngɛ munyu nɛ wa maa kase nɛ nyɛɛ se ɔ mi?\n17 Baiblo ɔ tsɔɔ kaa Satan “ngɛ nyɛɛe kɛ ngɛ yae kɛ ngɛ bae kaa jata nɛ ngɛ huae, nɛ ngɛ nɔ ko hlae nɛ e tsɔtslɔɔ e mi.” (1 Pet. 5:8) Satan ngɛ wɔ dae konɛ ke e ná he blɔ pɛ nɛ e nu wɔ kaa bɔnɛ lohwe awi yelɔ daa tohi, nɛ e nuɔ to nɛ je e he kɛ je to kuu ɔ he ɔ. Enɛ ɔ ji yi mi tomi titli heje nɛ e sa kaa wa ha nɛ huɛ bɔmi gbagbanii nɛ hi waa kɛ Mawu to ɔmɛ kɛ Yehowa nɛ ji, ‘wa hyɛlɔ kɛ wa he bulɔ’ ɔ wa kpɛti ɔ nɛ. (1 Pet. 2:25) Kpojemi 7:17 ɔ tu nihi nɛ a maa po amanehlu ngua a a he munyu ke: ‘Yesu nɛ ngɛ matsɛ sɛ ɔ kpɛti ɔ maa lɛ mɛ; nɛ e ma tsɔ̃ mɛ kɛ maa ya nyu vuhi nɛ haa nɔ wami a he. Nɛ Mawu ma tsu a hɛ mi vo nyu tsuo.’ Anɛ pi bua jɔmi munyu ji nɛ ɔ lo?\n18 Wa susu blɔ nya nítsumi nɛ he hia nɛ asafo mi nikɔtɔmahi tsuɔ kaa to hyɛli ngɛ Yehowa kɛ Kristo a sisi ɔ he. Enɛ ɔ he ɔ, e sa nɛ wa bi wa he ke, Mɛni blɔ nɔ asafo mi nikɔtɔma nɛ ɔmɛ maa gu kɛ hyɛ Yesu to ɔmɛ a nɔ saminya ngɛ? Wa ma susu sane bimi nɛ ɔ he ngɛ munyu nɛ wa maa kase kɛ nyɛɛ se ɔ mi.